Fostul șef al SRI Florian Coldea, la DNA. Surse: Este suspect într-un dosar de trafic de influență
Generalul în rezervă Florian Coldea, fostul șef al Serviciului Român de Informații este la sediul DNA. El ar fi suspect într-un dosar de trafic de influență în instanțe, potrivit unor surse oficiale.
Fostul șef al SRI, Florian Coldea, a fost chemat la DNA, joi dimineață, ca urmare a unei plângeri depuse de omul de afaceri Cătălin Hideg.
Tot joi, la sediul DNA a fost chemat și fostul şef al Direcţiei juridice a SRI, generalul Dumitru Dumbravă.
Coldea nu a făcut declaraţii când a ajuns la DNA, înainte de a intra la declarații.
Florian Coldea a fost chemat la DNA ca urmare a unei plângeri depuse de omul de afaceri Cătălin Hideg, potrivit News.ro.
Hideg şi firma acestuia, Sanimed Internaţional, a fost trimis în judecată de către Parchetul European, în octombrie 2022, într-un dosar de fraudă cu fonduri europene, prejudiciul fiind estimat la 3 milioane de euro, potrivit News.ro.
„Pentru a câştiga o licitaţie pentru RECUMED, un proiect finanţat de Uniunea Europeană pentru crearea unui centru de cercetare-dezvoltare în domeniul recuperării medicale şi reconstrucţiei biologice, omul de afaceri a prezentat mai multe declaraţii şi documente false şi inexacte. Acestea se refereau la procedura de atribuire a contractului de furnizare de echipamente medicale şi la lucrările de construcţie necesare pentru realizarea proiectului. Ulterior, acesta a reuşit să primească, între 2018 şi 2020, subvenţii nerambursabile în valoare de peste 3 milioane de euro”, anunţa atunci EPPO.
În acest dosar, Hideg a fost condamnat la patru ani de închisoare cu executare, în februarie anul acesta.
Faptele pentru care a fost condamnat sunt: folosire sau prezentare cu rea-credinţă de documente ori declaraţii false, inexacte sau incomplete, dacă fapta are ca rezultat obţinerea pe nedrept de fonduri din bugetul general al Uniunii Europene sau din bugetele administrate de aceasta ori în numele ei, cu consecinţe deosebit de grave şi pentru infracîiunea de spălare a banilor.